|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 7. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 69** | | ОДЕЉЕЊЕ**:** | | ДАТУМ**:** |
| Наставна тема: | Човек и здравље | | | |
| Наставна јединица: | Aдолесценција и здрав стил живота | | | |
| Тип часа: | Обрада | | | |
| Циљ часа: | * Стицање основних знања о пубертету и адолесценцији * Разумевање значаја здравог стила живота | | | |
| Очекивани исходи: | **Ученици ће бити у стању да:**   * наведу разлике између пубертета и адолесценције * разумеју и прихвате здраве стилове живата | | | |
| Облик рада: | Фронтални, индивидуални | | | |
| Наставне методе: | Монолошко-дијалошка, илустративна | | | |
| Наставна средства: | Уџбеник, ПП презентација, Приручник за наставника уз уџбеник Биологија 7 | | | |
| Међупредметне компетенције | Компетенција за учење, рад са подацима и информацијама, комуникација и сарадња и ако се реализовао пројекат и дигитална компетенција | | | |
| Корелација са другим предметима | Српски/матерњи језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део ( 10 минута ) :**  Наставник проверава домаћи задатак. Пише на табли: АДОЛЕСЦЕНЦИЈА И ЗДРАВ СТИЛ ЖИВОТАи пита ученике у чему се људски потомци разликују од потомака осталих сисара у смислу способности за самосталан живот.  **Главни део ( 25 минута )**  Наставник објашњава основна животна доба човека, затим упућује ученике на слику на **страни 213** и тражи да ураде задатак.  Пројектује слике промена код дечака и девојчица у пубертету и објашњава разлику између пубертета и адолесценције. Наглашава да процес психичког развоја и сазревања човека траје читав живот, али да је у периоду адолесценције најбурнији.  Наставник објашњава значење појма тинејџер, наводи најчешћа осећања адолесцената – тинејџера и зашто су ова осећања природна.  Наставник описује како се страх може испољити, како се може контролисати и значај подршке околине, школе и породице.  Наставник пита ученике да ли сами бирају пријатеље, да ли имају потребу да припадају групи својих вршњака, да ли су им важни блискост, оданост и слично. Пита их и да ли постоји нека генерацијска особеност, која их одваја од света одраслих. Наглашава да су то нормалне појаве у периоду адолесценције.  Наставник питањима подстиче разговор са ученицима о потреби да самостално доносе одлуке, о зрелости, самосталности као и о реаговању родитеља и околине.  Наставник наглашава шта су најчешћи узроци „неспоразума“ између адолесцената и одраслих и објашњава важност отворених и мирних разговора са одраслим особама од поверења.  Упућује ученике на особе и институције од којих могу и треба да траже помоћ када им је потребна.  Наставник позива ученике да кажу шта још осим здраве исхране и довољно сна чини здрав живот.  Објашњава зашто су важни физичка активност и довољно сна.  Наставник пита ученике да ли знају шта је наркоманијa, а шта дрога. Објашњава ове појмове и описује разорно дејство дроге на организам, појаву зависности од дроге и могућност лечења. Описује психичка и физичка стања наркомана и облике ризичног понашања када болест потпуно измакне контроли.  Упозорава ученике како се најчешће стиче прво искуство са опијатима и наглашава им да је једина исправна одлука када су опијати у питању да их никада не пробају.  Наставник чита наглас текст у кутку ***За радознале* на страни 216** и пита ученике шта им говоре подаци које су чули. Тражи да наведу активности које предузимају наведене институције и друге организације у циљу спречавања ширења наркоманије, пре свега међу младим људима.  **Завршни део (10 минута) :**  Наставник укратко понавља лекцију и за домаћи задатак даје ученицима да ураде задатке у делу ***Мој* резиме, страна 217** и вежбу по упутствима која су дата у боксу ***Биокутак: Проучи, па закључи!*** на **страни 215**. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |