|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 7. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 27** | | ОДЕЉЕЊЕ**:** | | ДАТУМ**:** |
| Наставна тема: | Јединство грађе и функције као основа живота | | | |
| Наставна јединица: | Метаболизам животиња | | | |
| Тип часа: | Утврђивање | | | |
| Циљ часа: | * Утврђивање стечених знања о улози исхране и дисања у обезбеђивању енергије за све животне функције, * Утврђивање стечених знања о разноврсности грађе органа за исхрану и дисање главних група животиња, | | | |
| Очекивани исходи: | **Ученици ће бити у стању да:**   * објасне повезаност исхране и дисања као основних метаболичких процеса * објасне разноврсност грађе органа за дисање различитих група животиња | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка, текст метода | | | |
| Наставна средства: | Радни листићи, уџбеник, Приручник за наставника уз уџбеник Биологија 7 | | | |
| Међупредметне компетенције | Компетенција за учење, сарадња, комуникација, рад са подацима | | | |
| Корелација са другим предметима | Српски/матерњи језик, ликовна култура | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (15 минута):**  Наставник проверава како су ученици урадили домаћи задатак, тако што прозива ученике да га прочитају.  Након провере поставља ученицима питања о метаболизму животиња.  Ученици добијају Прилог 1, раде појединачно и када заврше један ученик саопштава шта је написао, а остали прате и коригују одговоре уколико је потребно. Прилог лепе у свеске.  **Главни део часа (25 минута):**  Наставник затим дели ученике у групе (4 – 5) и саопштава им да ће учествовати у Квизу знања. Свака група добија по једно питање из одређеног сегмента квиза. Ако група тачно одговори добија поене које наставник бележи на табли. У случају нетачног одговора, право да одговара има група која се најбрже јави, након знака који даје наставник.  Наставник пројектује припремљена питања у виду ПП презентације, са сегментима слика и питања:   1. *Препознај чији су зуби?* 2. *Препознај чији је кљун?* 3. *Погоди чији процес варења је описан?* 4. *Погоди чији процес дисања је описан?* 5. *Реци назив органа за варење који видиш?* 6. *Реци назив органа за дисање који видиш?*   Наставник бележи поене и на крају проглашава победника квиза. Награђује ученике који су најуспешнији симболичном наградом и уписује запажања у педагошку свеску.  **Завршни део (5 минута):**  Наставник наглашава значај метаболизма за жива бића, и указује на повезаност процеса варења и дисања.  Упућује ученике који су у могућности да код куће ураде вежбу из дела **Биокутак: Проучи, па закључи**, на 79. страни уџбеника. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**ПРИЛОГ 1**

**ПРОЦЕСА ДИСАЊА КОД ЖИВОТИЊА**

|  |  |  |
| --- | --- | --- |
| **ЋЕЛИЈСКО ДИСАЊЕ** | | |
| **Где се врши** | **Дефиниција** | **Једначина** |
|  |  |  |