|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 7. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 48** | | ОДЕЉЕЊЕ**:** | | ДАТУМ**:** |
| Наставна тема: | Порекло и разноврсност живота | | | |
| Наставна јединица: | Систематика живог света | | | |
| Тип часа: | Утврђивање | | | |
| Циљ часа: | * Утврђивање стечених знања о основним принципа систематике и повезивање са стеченим знањима о јединству грађе и функције живих бића | | | |
| Очекивани исходи: | **Ученици ће бити у стању да:**   * разврстају/класификују жива бића у систематске категорије на основу сродности и сличности грађе; * објасне одлике организама које припадају царству протиста; * објасне типове поделе бескичмењака; * именују класе животиња које спадају у кичмењаке и објасне њихове карактеристике; * наведу на које разделe је подељено царство биљака и објасне карактеристике сваког од њих; * објасне основне карактеристике царства гљива и наведу називе најбројнијих група гљива; | | | |
| Облик рада: | фронтални, индивидуални, групни | | | |
| Наставне методе: | Монолошко-дијалошка, рад на тексту | | | |
| Наставна средства: | Уџбеник, Прилог, Приручник за наставника уз уџбеник Биологија 7 | | | |
| Међупредметне компетенције | Компетенција за учење, рад са подацима и информацијама, комуникација, сарадња | | | |
| Корелација са другим предметима | Српски/матерњи језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа (10 минута):**  Наставник проверава задатак домаћи задатак. Исправља по потреби и бележи у педагошку документацију.  Истиче циљ и задатке часа.  **Главни део часа (30 минута):**    Наставник поставља питања о Карл Линеу и биномној номенклатури, систематици и основним систематским категоријама.  Наставник пројектује на табли слику дихотомог кључа са **стране 136** и тражи од ученика које прозива да објасне критеријуме по којим се деле организми у овом примеру дихотомог кључа.  Наставник дели ученицима радни лист (Прилог) и позива ученике да попуне табелу. Када заврше ради проверу.  Наставник прозива ученике и поставља питања у вези са разноврсношћу и основним разликама у начину живота и грађи различитих група животиња.  Наставник затим пројектује слике појединих представника група бескичмењака, прозива ученике и тражи да наведу појединости о њима.  Наставник пројектује слике појединих представника класа кичмењака, дели ученике разбрајањем у пет група и позива их да свако у свесци запише појединости о датим сликама. Када заврше, прозива по једног ученика из сваке групе да прочита записано. Исправља и допуњава одговоре по потреби.  Наставник потом поставља питања о бројности и основним карактеристикама царства биљака, пројектује сликепредставника биљака и тражи од ученика да наведу називе биљака и раздео којем припадају.  Наставник постављајте питања о бројности и основним карактеристикама царства гљива, пројектује слике различитих представника и тражи да наведу појединости о њима.  **Завршни део часа (5):**  Наставник похваљује ученике, бележи запажања у педагошку документацију, најављује да ће на следећем часу радити вежбу и напомиње да понесу оловку, шестар, маказе, лепак. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

ПРИЛОГ

|  |  |  |  |  |  |  |
| --- | --- | --- | --- | --- | --- | --- |
|  | ЦАРСТВО ПРОТИСТА | | | | | |
| АЛГЕ | | ПРАЖИВОТИЊЕ | | | СЛУЗАВЕ БУЂИ |
| ЈЕДНОЋЕЛИЈСКЕ | КОЛОНИЈАЛНЕ | АМЕБЕ | БИЧАРИ | ТРЕПЉАРИ |  |
| ТИП ИСХРАНЕ |  |  |  |  |  |
| КРЕТАЊЕ |  |  |  |  |  |  |