|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 7. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 59** | | ОДЕЉЕЊЕ**:** | | ДАТУМ**:** |
| Наставна тема: | Живот у екосистему | | | |
| Наставна јединица: | Угрожавање и заштита биодиверзитета | | | |
| Тип часа: | Обрада | | | |
| Циљ часа: | * Усвајање и проширивање знања о угрожавању и мерама заштите биодиверзитета | | | |
| Очекивани исходи: | **Ученици ће бити у стању да:**   * идентификује како човек својим деловањем негативно утиче на природне екосистеме и како се тај утицај може смањити * предложи сопствене мере заштите екосистема и учествује у њима * разуме зашто је развој еколошке свести важан за очување природе | | | |
| Облик рада: | Фронтални, групни, индивидуални, рад у пару | | | |
| Наставне методе: | Монолошко-дијалошка, рад на тексту, илустративна | | | |
| Наставна средства: | Уџбеник, ПП презентација, Приручник за наставника уз уџбеник Биологија 7 | | | |
| Међупредметне компетенције | Компетенција за учење, рад са подацима и информацијама, комуникација и сарадња | | | |
| Корелација са другим предметима | Српски/матерњи језик, географија, ТИТ | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута ) :**  Наставник пише на табли ***УГРОЖАВАЊЕ И ЗАШТИТА ПРИРОДЕ И БИОДИВЕРЗИТЕТА*** и објашњава ученицима значење појма биодиверзитет. Истиче циљ и задатке часа.  **Главни део (25 минута) :**  Наставник понавља са ученицима оно што су учили у претходној лекцији и  наводите их да сами дођу до појмова антропогени екосистем и антропогени фактор помоћу питања. Објашњава да антропогени фактор може бити индиректан и директан, и наводи примере за оба.  Наставник усмерава ученике на карту света **са стране 180** коју пројектује на табли, и тражи ученицима да опишу који су биоми угрожени човековим деловањем и да наведу угрожене врсте тих биома.  Наставник пише на табли: ПОВЕЋАЊЕ ТЕМПЕРАТУРЕ НА ЗЕМЉИ  Пита ученике да ли су чули за глобално загревање и како настаје. Упућује их да прочитају **први и други пасус** **на странама 180 и 181**, затим поставља питања.  Пројектује слику ветрењача и соларних панела и покреће разговор о ветропарковима.  Објашњава који су главни извори угљен-диоксида који загађује атмосферу и позива их да размисле и наведу како би се могла смањити количина угљен-диоксида у атмосфери.  Упућује ученике на графички приказ **на страни 181** и са ученицима анализира приказане вредности.  Објашњава како температура индиректно угрожава жива бића услед промене климе. Пројектује слике са **182. стране** и подстиче ученике да их опишу и повежу са климатским променама.  Објашњава како повишене температуре могу да поремете односе између живих бића или њихове животне циклусе на примеру биљке јуке.  Наставник затим пише на табли: СЕЧА ШУМА  Позива ученике да прочитају текст **на страни 183**, затим поставља питања. Усмерава их на податке о кишним шумама и слике мајмуна са 184. стране и подстиче разговор о томе.  Пише на табли: ИЗЛОВ, и позива ученике да прочтају текст на **страни 184**. Тражи да објасне шта људи предузимају да би спречили неконтролисани лов и какве резултате то даје.  Наставник пише на табли: ОТПАД, пројектује слике које илуструју овај вид угрожавања биодиверзитета и покреће разговор о томе.  Тражи да ученици објасне шта је рециклажа и користи које пружа рециклажа пластике.  Усмерава их на слике предмета који се могу рециклирати и тражи да ураде задатак.  Дискутује са ученицима о потреби подизања еколошке свести код људи и подстиче их да наведу начине на које би они решили проблеме у својој средини.  **Завршни део (10 минута):**  Наставник укратко резимира градиво и саопштава да ће на следећем часу презентовати пројекат **Истраживање стања угрожености животне средине у непосредном окружењу.**  Даје да за домаћи задатак ураде задатке у делу ***Мој* резиме, страна 187**. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |